**MH Manažment, a.s.**

Trnavská cesta 100, 821 01 Bratislava

-------------------------------------------------------------------------------------------------------------

***V Bratislave, dňa 07.05.2020***

**Test nevyhnutnosti**

v zmysle čl. 3 ods. 2 a 3 *Pravidiel, ktorými sa pre štátne orgány upravujú transparentné zásady využívania právnych služieb advokátov zo strany štátu vrátane ich výberu a odmeňovania* (ďalej len „Pravidlá“) k zákazke **„Právne poradenstvo – posúdenie alternatív vytvorenia nového holdingového usporiadania teplárenských spoločností v portfóliu MH Manažment, a.s.“.**

**Nedostatočná personálna kapacita:** Príslušný organizačný útvar spoločnosti MH Manažment, a.s. zabezpečujúci poskytovanie právnych služieb nedisponuje dostatočnou personálnou kapacitou zamestnancov.

**Významnosť predmetu právnej služby:**

Predmetom konzultácie je právne poradenstvo – posúdenie alternatív vytvorenia nového holdingového usporiadania teplárenských spoločností v portfóliu MH Manažment, a.s.:

1. Bratislavská teplárenská, a.s., IČO: 35823542, majetková účasť MHM: 100 %,
2. Martinská teplárenská, a.s., IČO: 36403016, majetková účasť MHM: 100 %,
3. Tepláreň Košice, a.s., IČO: 36211541, majetková účasť MHM: 100 %,
4. Trnavská teplárenská, a.s., IČO: 36246034, majetková účasť MHM: 100 %,
5. Zvolenská teplárenská, a.s., IČO: 36052248, majetková účasť MHM: 100 %,
6. Žilinská teplárenská, a.s., IČO: 36403032, majetková účasť MHM: 100 %,

a s tým súvisiace konzultačné a poradenské služby.

Predmet právnej služby je z hľadiska strategického a hospodárskeho významu a z hľadiska hodnoty portfólia teplárenských spoločností na takej úrovni, že zabezpečenie právnych služieb v tomto smere je nevyhnutne potrebné externým špecializovaným subjektom.

Celková predpokladaná hodnota poradenských služieb je cca.: 25.000,- EUR bez DPH.